8 เส้นทางเลี่ยงการจราจร หลังปิดสะพานข้ามแยกเกษตร
8 เส้นทาง เลี่ยงการปิดถนนหลังปิดสะพานข้ามแยกเกษตรเพื่อก่อสร้างรถไฟฟ้าสายสีเขียว
14 ก.ย. 2558

ผู้สื่อข่าวรายงานว่า หลังจากวันที่ 12 กันยายน 2558 เวลา 22.00 น.ได้มีการเริ่มต้นการปิดสะพานข้ามแยกเกษตร เพื่อก่อสร้างรถไฟฟ้าส่วนต่อขยายสายสีเขียว (หมอชิต-สะพานใหม่-คูคต) ระยะเวลา 3 ปี นั้น ส่งผลให้การจราจรติดขัดเป็นอย่างมาก เนื่องจากพื้นที่การจราจรบางส่วนจะถูกปิด อย่างไรก็ตาม การรถไฟฟ้าขนส่งมวลชนแห่งประเทศไทย (รฟม.)  กรุงเทพ-มหานคร (กทม.) และกองบัญชาการตำรวจนครบาล (บช.น.) ได้จัดทำแผนการบริหารจราจรเพื่อลดผลกระทบที่จะเกิดขึ้น สำหรับเส้นทางการจราจรที่ถูกปิด 8 เส้นทางมีดังนี้
จุดที่ 1 ซอยพหลโยธิน 35 ถึงหน้ากรมส่งเสริมการเกษตร ระยะทาง 1,500 เมตร ขาออกเลี่ยงไปเข้าซอยพหลโยธิน 35 เพื่อออกถนนรัชดาภิเษก ส่วนขาเข้าให้เลี้ยวขวาเข้าถนนประเสริฐมนูกิจ เพื่อออกแยกลาดปลาเค้า ถนนรามอินทรา
จุดที่ 2 หน้ากรมทหารราบที่ 11 ระยะทาง 660 เมตร ขาออกไปใช้ซอยพหลโยธิน 49/1 เพื่อออกถนนวิภาวดีรังสิต 60 ส่วนขาเข้าให้เลี้ยวซ้ายวงเวียนหลักสี่ไปออกถนนรามอินทรา เข้าแยกลาดปลาเค้าผ่านถนนพลาสินธุ์ ออกถนนพหลโยธิน
จุดที่ 3 ปากซอยพหลโยธิน 57-61 ระยะทาง 740 เมตร ขาเข้าให้ใช้ซอยพหลโยธิน 48 ผ่านซอยรามอินทรา 5 ออกถนนรามอินทรา
จุดที่ 4 ซอยพหลโยธิน 67-69 ระยะทาง 630 เมตร ขาเข้าให้เข้าซอยพหลโยธิน 50 ผ่านซอยรามอินทรา 5 ออกถนนรามอินทรา
จุดที่ 5 หน้าตลาดยิ่งเจริญ ระยะทาง 510 เมตร ให้เลี่ยงไปใช้ซอยพหลโยธิน 52 ผ่านซอยรามอินทรา 5 ออกถนนรามอินทรา
จุดที่ 6 หน้าโรงเรียนนายเรืออากาศ-แยกสำนักงานคณะกรรมการความปลอดภัย (คปอ.) ขาออกให้เลี้ยวขวาเข้าซอยพหลโยธิน 54/1 และวิ่งถนนเลียบคลองหกวา ส่วนขาเข้าเลี้ยวซ้ายเข้าถนนสายไหมไปออกถนนรามอินทรา หรือวิ่งเลียบคลองหกวาเพื่อออกซอยพหลโยธิน 54/1
จุดที่ 7 บริเวณแยก คปอ.-ทางโค้งประตูกรุงเทพฯ ขาออกให้เลี้ยวขวาเข้าซอยพหลโยธิน 54/1 วิ่งเลียบคลองหกวาออกซอยพหลโยธิน 56 หรือ 58 ส่วนขาเข้าให้เข้าซอยพหลโยธิน 56 หรือ 58 โดยวิ่งเลียบคลองหกวาไปออกซอยพหลโยธิน 54/1
จุดที่ 8 หน้า สภ.คูคต-ปั๊มน้ำมันเชลล์ ขาออกให้ใช้ถนนเฉลิมพงษ์และถนนสุขาภิบาล 5 ไปออกถนนรามอินทรา ส่วนกรณีจะไปรังสิต นครนายกให้กลับรถที่ศูนย์การค้าธัญธานี หรือศูนย์การค้าบิ๊กซี คลองสาม ขาเข้าให้เลี้ยวขวาเข้าซอยลำลูกกา 19 หรือ 21 ออกซอยเปียร์นนท์
 
แผนที่เส้นทางเลี่ยงการจราจรทั้ง 8 เส้นทาง มีดังนี้
จุดที่ 1

จุดที่ 2

จุดที่ 3

 
จุดที่ 4

 
จุดที่ 5

จุดที่ 6

 
จุดที่ 7

 
จุดที่ 8
